I kjølvannet av bombingen sendte skoler over hele landet hjem elevene og ble beordret stengt. At 19 barn tilhørende bygningens barnehage ble drept i bombingen tok mye fokus i media. Selv blant barn som ikke hadde noen direkte tilknytning til hendelsen ble det i ettertid påvist tegn på post-traumatisk stressykdom. Et fotografi av brannmann Chris Fields som bærer ut en baby (som senere døde på sykehuset) fra ruinene ble trykket over hele verden og gjort til symbol for tragedien. Fotoet vant en Pulitzer-pris i 1996.